Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 378/12/4406	Topoľčany, 28.5.2014
EEČ : 2-35-55-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 17.10.2012, spisová značka Pv 378/12/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
mladiství XXXXX a XXXXX dňa 06. 05. 2012 asi o 02.00 hodine v obci Čermany, okres XXXXX v rodinnom dome presne nezisteného popisného čísla, spoločne fyzicky napadli poškodeného XXXXX tak, že ho po predchádzajúcom slovnom nedorozumení obaja bili päsťami do oblasti tváre, hlavy a do tela, čím mu spôsobili zranenia - zlomeninu nosových kostí bez posunu úlomkov, zmliaždenie pravej ušnice ľahšieho stupňa, zmliaždenie tváre vľavo pod okom ľahšieho stupňa, zmliaždenie ľavej lopatky s odreninou, menšiu povrchovú reznú ranku na chrbáte pravej ruky a na chrbáte palca 2. a 3. prsta ľavej ruky, ktoré si vyžiadali lekárske ošetrenie a dĺžku liečenia v trvaní 10 dní, 

Uznesením prokurátora Okresnej prokuratúry XXXXX zo dňa 17.10.2012, spisová značka Pv 378/12/4406, bola určená obvinenému skúšobná doba v trvaní 12 mesiacov.
Odôvodnenie:
     Prokurátor Okresnej prokuratúry v Topoľčanoch uznesením pod sp. zn. Pv 378/2012 zo dňa 17. 10. 2012, ktoré nadobudlo právoplatnosť dňa 30. 10. 2012 podmienečne zastavil trestné stíhanie pre spolupáchateľstvom spáchaný prečin ublíženia na zdraví podľa § 20 Tr. zák. k § 156 odsek l  Trestného zákona, na skutkovom základe, uvedenom vo výrokovej časti uznesenia.
    Podľa § 216 ods. 2 Tr. por. bola obvinenému stanovená skúšobná doba v trvaní 12 mesiacov, ktorá začala plynúť odo dňa právoplatnosti uvedeného rozhodnutia.

     U obvineného mladistvého XXXXX dňom 30. 10. 2013 uplynula skúšobná doba podmienečného zastavenia trestného stíhania určená v trvaní 12 mesiacov.

     Bolo preto vykonané šetrenie, v rámci ktorého bolo zistené, že obvinený mladistvý viedol v  skúšobnej  dobe riadny život, nedopustil sa trestného činu, ani priestupku, čo vyplýva jednak z odpisu z registra trestov, ako i zo správ podaných Obcou XXXXX, Úradom práce, sociálnych vecí a rodiny v Topoľčanoch, ako i z výsledku lustrácie v systéme AVÍZO.

      V zmysle ustanovenia § 217 ods. l Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

     V prípade obvineného mladistvého XXXXX s poukazom na vyššie uvedené skutočnosti možno konštatovať, že v skúšobnej dobe sa osvedčil.

     Z týchto dôvodov som preto rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Kolka
prokurátor